Publication: Magyar Közlöny
Issue: MK-2000-120 (Year: 2000, Number: 120)
Era: 1990-2004
Section: 39/1998. (VI. 29.) OGY határozat módosításáról*
Paragraph Index: 330

1. Több indítványozó fordult az Alkotmánybírósághoz annak megállapítása végett, hogy „a Magyar Köztársaság Országgyűlése jogalkotói feladatát elmulasztotta, és ezzel alkotmányellenességet idézett elő, mivel nem alkotott átfogó törvényt a diszkrimináció tilalmáról”. Az indítványozók szerint az Alkotmány 7. § (1) bekezdése, a 8. § (1)—(2) bekezdései — a Magyar Köztársaság által aláírt nemzetközi egyezményekre is figyelemmel — együttesen az Országgyűlés kötelezettségévé teszik egy diszkrimináció-ellenes törvény megalkotását. Úgy vélik, hogy „a jelenlegi magyar jogrendszerben meglévő diszkrimináció-ellenes szabályok — melyek több törvényben, így a Büntető Törvénykönyvben, a Munka Törvénykönyvében találhatók — nem elégítik ki azokat a követelményeket, melyek a felhívott alkotmányos törvényhelyekből és a nemzetközi jogelvekből kötelező jelleggel erednek”. Az egyik indítványozó álláspontja szerint „a magyar társadalomban és állami intézményrendszerében tapasztalható diszkrimináció kezelésére — mint annak egyik, bár semmiképp sem kizárólagos eszközére — mindenképp szükség van a diszkrimináció tilalmát egy törvényben átfo- III. rész HATÁROZATOK 2000/120. szám góan szabályozó, garanciákat nyújtó, szankciókat megállapító és eljárási rendet intézményesítő jogszabályra”.

Source: https://magyarkozlony.hu/hivatalos-lapok/8e41ec5a7bb11dada3e56822afc2e316657de16f/dokumentumok/4b1efe2c43681df7cd257138c83ffbc0c1ffedb6/letoltes